**Rámcová zmluva o dielo**

**č. …………………..**

uzavretá podľa § 536 a nasl. zákona č. 513/1991 Zb. Obchodný zákonník a zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len ako „**Zmluva**“)

medzi

**Objednávateľ**

**Hlavné mesto Slovenskej republiky Bratislava**, sídlo: Primaciálne námestie 1, 814 99 Bratislava, zastúpenie: Ing. Tatiana Kratochvílová, 1. námestníčka primátora, IČO: 00 603 48, bankové spojenie: Československá obchodná banka, a. s., číslo účtu (IBAN): SK23 7500 0000 0000 2582 9413

(ďalej len „**Objednávateľ**“)

a

**Zhotoviteľ**

xxx, sídlo: xxx, zastúpenie: xxx, registrácia: Obchodný register Okresného súdu xx, oddiel: xx, vložka č. xx, IČO: xxx, IČ DPH: xxx, DIČ: xxx, bankové spojenie: xxx, číslo účtu (IBAN): xxx

(ďalej len ako „**Zhotoviteľ**“ v príslušnom gramatickom tvare)

(Objednávateľ a Zhotoviteľ spolu ďalej len ako „**Zmluvné strany**“, alebo samostatne len ako „**Zmluvná strana**“)

**Článok I**

**Predmet Zmluvy**

1. Predmetom tejto Zmluvy je vymedzenie právnych vzťahov medzi Zmluvnými stranami a úprava vybraných práv a povinností Zmluvných strán najmä, nie však výlučne, záväzok Zhotoviteľa vykonať pre Objednávateľa dielo podľa článku II tejto Zmluvy a záväzok Objednávateľa uhradiť Zhotoviteľovi za vykonanie Diela cenu podľa článku V tejto Zmluvy.
2. Tie práva a povinnosti Zmluvných strán, ktoré nie sú touto Zmluvou výslovne upravené sa spravujú všeobecne záväznými právnymi predpismi na území Slovenskej republiky, najmä, nie však výlučne zákonom č. 513/1991 Zb. Obchodný zákonník.

**Článok II**

**Dielo**

1. Zmluvné strany sa dohodli, že Zhotoviteľ bude po dobu trvania tejto Zmluvy vykonávať pre Objednávateľa samostatné diela zákazky: „Tlač informačných a prezentačných materiálov 2021“ (ďalej len ako „**Dielo**“) a to v časti zákazky:
2. Časť č. 2 – Tabule.
3. Zhotoviteľ je povinný Dielo alebo jeho časť vykonať v súlade s technickou špecifikáciou predmetu zákazky, ktorá tvorí prílohu č. 1 tejto Zmluvy.
4. Zmluvné strany sa dohodli, že Zhotoviteľ vykoná Dielo na základe písomných objednávok Objednávateľa (ďalej len „**Objednávka**), pričom táto Zmluvy sa od doby jej účinnosti vzťahuje na všetky Objednávky po dobu trvania tejto Zmluvy.

**Článok III**

**Miesto a čas plnenia**

1. Zhotoviteľ je povinný dodať Dielo na dohodnuté odberné miesto:

**Oddelenie komunikácie a marketingu**

**Hlavné mesto SR Bratislava**

**Primaciálne nám. 2**

**814 99 Bratislava**

1. Zhotoviteľ je povinný v prípade požiadavky Objednávateľa doručiť Dielo na inú adresu v rámci územia Hlavného mesta SR Bratislavy, ktoré bude vopred určené v Objednávke.
2. Objednávateľ je povinný dodať Zhotoviteľovi tlačové podklady pre výrobu príslušného Diela v lehote troch (3) dní, pred požadovaným termínom dodania Diela Zhotoviteľom.
3. Zhotoviteľ je povinný vykonať a dodať Dielo Objednávateľovi na všetky odberné miesta podľa článku III ods. 2 tejto Zmluvy v lehote troch (3) dní, od prevzatia tlačových podkladov pre výrobu príslušného Diela vydania tlačovín, okrem prípadu podľa článku III ods. 5 tejto Zmluvy.
4. Zhotoviteľ je povinný pri objednávke na prelepenie 2 (dvoch) a menej kusov vykonať dielo v lehote 48 hodín od vystavenia objednávky.
5. Zhotoviteľ je povinný v prípade urgentnej objednávky vykonať dielo v lehote 3 hodín od vystavenia objednávky.
6. Zhotoviteľ sa zaväzuje, v prípade požiadavky Objednávateľa, doručiť Dodávateľovi na adresu podľa článku III ods. 1 tejto Zmluvy referenčné kusy Diela v počte kusov stanovených Objednávateľom v Objednávke (ďalej len ako „**Referenčné kusy**“) pred dodaním Diela do dvoch (2) dní odo dňa doručenia Objednávky.
7. Zhotoviteľ má povinnosť v prípade vzniku povinnosti doručenia Referenčných kusov dodať Dielo v zmysle Objednávky do troch (3) dní odo dňa odsúhlasenia Referenčných kusov Objednávateľom.
8. Dielo sa považuje za dodané momentom podpísania dodacieho listu Objednávateľom.

**Článok IV**

**Objednávka**

1. Zmluvné strany sa dohodli, že obsahom Objednávky bude:
2. presná špecifikácia materiálu pre dané vydanie, a to náklad, formát, farebnosť, rozsah strán, papier, väzbu v súlade s prílohou č. 1 tejto zmluvy,
3. termín dodania Diela,
4. dohodnutá cena Diela a odberné miesta s určeným počtom kusov Diela.
5. Za Objednávku sa považuje písomná Objednávka doručená osobne, poštou alebo elektronicky e-mailom prostredníctvom kontaktnej osoby Objednávateľa podľa tejto Zmluvy.
6. Objednávateľ si vyhradzuje právo zadávať Objednávky len v rozsahu jeho aktuálnej potreby, Objednávky nezadať, ako aj právo nevyčerpať celú čiastku určenú v tejto Zmluve.
7. Objednávateľ si vyhradzuje právo rozšíriť resp. zúžiť plnenie Zhotoviteľa čo sa týka počtov kusov Diela v jednotlivých vydaniach, ako aj počtu vydaní, podľa svojich aktuálnych potrieb a požiadaviek.

**Článok V**

**Cena a platobné podmienky**

* 1. Cena za vykonanie a dodanie jedného kusu Diela je stanovená v prílohe č. 2 tejto Zmluvy sú v nej zahrnuté všetky oprávnené náklady Zhotoviteľa v súvislosti s touto Zmluvou vrátane balenia Diela, jeho dodania a primeraného zisku.
  2. Cena je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a je dohodnutá ako cena maximálna.
  3. Zmluvné strany berú na vedomie, že Objednávateľ neposkytuje preddavok ani zálohové platby.
  4. Celková cena za Dielo nemôže počas platnosti tejto zmluvy presiahnuť sumu............ eur bez DPH (slovom ........................ eur), pričom celkovou cenou za Dielo sa rozumie sumár všetkých peňažných plnení, ktoré budú uhradené Objednávateľom Zhotoviteľovi na základe Objednávok v zmysle tejto Zmluvy. Objednávateľ pritom nie je povinný vyčerpať celý finančný objem uvedený v tomto ustanovení Zmluvy.
  5. Zmluvné strany sa dohodli, že Objednávateľ je povinný uhradiť Zhotoviteľovi dohodnutú cenu bezhotovostne na základe faktúry vždy po riadnom dodaní Diela v dohodnutej kvalite, bezchybnom stave a v celom rozsahu. Splatnosť faktúry je tridsať (30) dní od jej doručenia Objednávateľovi. V prípade, že splatnosť faktúry pripadne na deň pracovného pokoja, bude sa za deň splatnosti považovať najbližší nasledujúci pracovný deň.
  6. Zhotoviteľ vystaví a doručí Objednávateľovi samostatnú faktúru za každé dodanie Diela do desiatich (10) dní po jeho dodaní Objednávateľovi.
  7. Faktúry podľa tejto zmluvy musia mat všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov a musia obsahovať údaje účtovného dokladu podľa zákona č. 431/2002 Z. z. o účtovníctve v znení neskorších predpisov. Prílohou každej faktúry bude dodací list podpísaný Objednávateľom.
  8. V prípade, že faktúra nebude obsahovať náležitosti uvedené v tejto Zmluve, je Objednávateľ oprávnený v lehote jej splatnosti ju vrátiť Zhotoviteľovi na doplnenie, resp. na jej opravu. V takom prípade sa ruší plynutie lehoty splatnosti a nová lehota splatnosti začne plynúť doručením doplnenej alebo opravenej faktúry Objednávateľovi.
  9. Faktúra sa považuje za uhradenú dňom odpísania finančných prostriedkov z bankového účtu Objednávateľa v prospech bankového účtu Zhotoviteľa uvedeného v záhlaví tejto Zmluvy. Zmenu bankového účtu je Zhotoviteľ povinný bezodkladne písomne oznámiť Objednávateľovi.

**Článok VI**

**Vlastnícke právo a autorské práva**

1. Vlastnícke právo ku Dielu nadobudne Objednávateľ momentom jeho prevzatia a podpísaním dodacieho listu.
2. V prípade, ak sa Dielo, jeho súčasť alebo príslušenstvo považuje za autorské dielo podľa zákona č. 185/2015 Z. z. Autorský zákon (ďalej len ako „**Autorský zákon**“ v príslušnom gramatickom tvare) udeľuje Zhotoviteľ Objednávateľovi bezodplatne spolu s odovzdaním Diela výhradnú, neodvolateľnú, časovo, vecne a miestne neobmedzenú licenciu k Dielu, jeho súčasti alebo príslušenstvu na všetky spôsoby použitia diela podľa § 19 ods. 4 písm. a) až d) Autorského zákona.
3. Objednávateľ nie je povinný licenciu využiť.
4. Objednávateľ, ako nadobúdateľ licencie, je oprávnený udeliť tretej osobe súhlas na použitie Diela, jeho súčasti alebo príslušenstva v celom rozsahu licencie podľa tohto článku s čím Zhotoviteľ týmto vyslovuje svoj predchádzajúci súhlas v zmysle § 72 Autorského zákona.
5. Zhotoviteľ sa podpisom tejto Zmluvy zaväzuje, že najneskôr ku dňu odovzdania Diela bude mať vysporiadané autorské právo v zmysle Autorského zákona ku všetkým zložkám, ktoré sú alebo budú súčasťou Diela alebo príslušenstvom Diela podľa tejto Zmluvy a bude disponovať potrebnými oprávneniami a/alebo licenciami na ich užívanie a poskytovanie a následne užívanie Objednávateľom v zmysle požiadaviek a v rozsahu podľa tejto Zmluvy. V prípade, ak Zhotoviteľ túto povinnosť nesplní, má Objednávateľ nárok na zmluvnú pokutu podľa tejto Zmluvy a zároveň je Objednávateľ oprávnený odstúpiť od tejto Zmluvy.
6. Zhotoviteľ v celom rozsahu zodpovedá, ak Dielo, jeho súčasť alebo príslušenstvo porušuje autorské práva iných osôb. V prípade porušenia autorských práv iných osôb je Zhotoviteľ povinný uspokojiť nároky iných osôb za Objednávateľa a to vrátane nákladov spojených s právnou ochranou a obranou. Rovnako Zhotoviteľ zodpovedá za škodu, ktorá vznikne Objednávateľovi, ak používaním Diela alebo jeho časti dôjde k porušeniu autorských práv iných osôb.
7. Objednávateľ je povinný oznámiť Zhotoviteľovi uplatnenie nárokov z práva duševného vlastníctva v súvislosti s touto Zmluvou treťou osobou. Zhotoviteľ je povinný do 5 kalendárnych dní poskytnúť Objednávateľovi všetku súčinnosť pri ochrane práv Objednávateľa.
8. V prípade, ak bude Objednávateľovi na základe právoplatného rozhodnutia súdu zabránené používať Dielo, jeho súčasť alebo príslušenstvo z dôvodu porušenia autorských práv, zaväzuje sa Zhotoviteľ obstarať pre Objednávateľa oprávnenie Dielo, jeho súčasť alebo príslušenstvo znova používať, prípadne sa Zhotoviteľ zaväzuje vykonať úpravu Diela, jeho súčasti alebo príslušenstva tak, aby bol spôsobilý na používanie Objednávateľom a neporušoval autorské práva tretích osôb a to bezodkladne.
9. Udelenie licencie podľa tejto Zmluvy nie je možné zo strany Zhotoviteľa jednostranne odvolať alebo zrušiť, a to ani po ukončení trvania tejto Zmluvy.

**Článok VII**

**Vady Diela**

* 1. Zmluvné strany sa dohodli, že Dielo vykazuje vady, ak kvalitatívne alebo kvantitatívne nezodpovedá tejto Zmluve alebo Objednávke.
  2. Objednávateľ je povinný Dielo po jeho prevzatí skontrolovať a prípadné vady oznámiť Zhotoviteľovi bez zbytočného odkladu, najneskôr však v lehote šesťdesiat (60) dní od jeho prevzatia.
  3. Zhotoviteľ zodpovedá za vady Diela, ktoré mu Objednávateľ oznámi v lehote podľa článku VII ods. 2 tejto Zmluvy a je povinný vady Diela odstrániť.
  4. Ak Dielo vykazuje vady, je Objednávateľ oprávnený požadovať ihneď odstránenie nedostatkov, a to okamžitou nápravou a vykonaním a dodaním nového Diela bez vád na odberné miesto, najneskôr do troch (3) dní od zistenia nedostatkov
  5. Ak vady Diela nie je možné z objektívnych dôvodov odstrániť, zaväzuje sa Zhotoviteľ poskytnúť primeranú zľavu podľa rozsahu a závažností vád Diela.

**Článok VIII**

**Ďalšie práva a povinnosti Zmluvných strán**

1. Objednávateľ je povinný:
2. poskytnúť Zhotoviteľovi podklady na vykonanie Diela,
3. poskytnúť Zhotoviteľovi objektívne nevyhnutnú súčinnosť na vykonanie Diela,
4. prevziať Dielo od Zhotoviteľa, ktoré spĺňa požiadavky podľa prílohy č.1,
5. zaplatiť cenu za Dielo,
6. oznámiť Zhotoviteľovi vady Diela do šesťdesiat (60) dní odo dňa dodania Diela.
7. Zhotoviteľ je povinný:
8. na základe výzvy Objednávateľa prevziať podklady na vykonanie Diela,
9. zabezpečiť včasné a kvalitné vykonanie a dodanie Diela podľa požiadavky Objednávateľa v zmysle tejto Zmluvy a Objednávok,
10. na základe požiadavky Objednávateľa dočasne preskladniť min. 5 ks kovových tabúľ o rozmeroch 1200x800 mm/800x1200 mm, ktoré sú po prelepe umiestňované vo verejnom priestranstve
11. Zhotoviteľ nemôže poveriť iného vykonávaním Diela bez predchádzajúceho písomného súhlasu Objednávateľa. Pri vykonávaní Diela inou osobou má Zhotoviteľ zodpovednosť, akoby Dielo vykonával sám a to bez ohľadu na predchádzajúci písomný súhlas Objednávateľa. Zhotoviteľ je oprávnený vykonať Dielo prostredníctvom subdodávateľov, uvedených v zozname subdodávateľov, ktorý tvorí Prílohu č. 3 tejto Zmluvy.
12. Zhotoviteľ je povinný dodať Dielo alebo jeho časť tak, aby bolo v konečnej úprave a mohlo byť poskytnuté konečnému spotrebiteľovi, vrátane balenia a doručenia materiálov na vopred určené odberné miesta Objednávateľa.
13. Zhotoviteľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „**Pracovnoprávne predpisy**“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Zhotoviteľ týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto zmluvy. Zhotoviteľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.
14. Zhotoviteľ je zodpovedný za to, že práceneschopnosť, dovolenky a iná absencia personálu Zhotoviteľa alebo subdodávateľa neovplyvnia plnenie povinností Zhotoviteľa podľa tejto Zmluvy a nebudú sa považovať za zásah vyššej moci (vis maior).
15. Zmluvné strany berú na vedomie, že Objednávateľ podľa § 11 ods. zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len ako „**ZoVO**“) nesmie uzavrieť rámcovú dohodu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora alebo ktorých subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
16. V prípade, ak sa na Zhotoviteľa vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, je povinný dodržať túto povinnosť po celú dobu trvania Zmluvy, pričom sa zaväzuje zabezpečiť splnenie tejto povinnosti aj zo strany subdodávateľov.
17. Počas trvania zmluvy je Zhotoviteľ oprávnený zmeniť subdodávateľa uvedeného v Prílohe č. 3 tejto Zmluvy výlučne na základe dodatku k tejto Zmluve. Nový subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva. Objednávateľ má právo odmietnuť podpísať dodatok a požiadať Zhotoviteľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva, nekvalitné plnenie realizované konkrétnym subdodávateľom na predchádzajúcich zákazkách, nesplnenie podmienok pre výmenu subdodávateľa atď.).
18. Zhotoviteľ vyhlasuje, že Príloha č. 3 k tejto Zmluve obsahuje aktuálne a úplné údaje v zmysle ustanovenia § 41 ods. 3 a 4 ZoVO v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len ako „**Údaje**“). Zmenu Údajov akéhokoľvek aktuálneho subdodávateľa je Zhotoviteľ povinný bezodkladne písomne oznámiť Objednávateľovi, pričom Zmluvné strany sa výslovne dohodli, že na zmenu týchto údajov nie je potrebné uzatvoriť dodatok k Zmluve.

**Článok IX**

**Zmluvné pokuty**

1. V prípade, ak Zhotoviteľ nevykoná Dielo v termíne stanovenom v Objednávke, vznikne Objednávateľovi právo na zmluvnú pokutu vo výške 0,5 % z celkovej ceny objednávky za každý aj začatý deň omeškania, minimálne však vo výške päťsto (500) euro.
2. V prípade, ak Objednávateľ neuhradí Zhotoviteľovi cenu za vykonanie Diela, vznikne Zhotoviteľovi právo na zmluvnú pokutu vo výške 0,5 % z neuhradenej časti ceny za vykonanie Diela za každý, aj začatý deň omeškania do zaplatenia neuhradenej časti ceny za vykonanie Diela.
3. V prípade, ak Zhotoviteľ nesplní svoju povinnosť podľa článku VIII ods. 8 tejto Zmluvy, tzn. nesplní si svoju povinnosť registrácie, je Objednávateľ oprávnený účtovať Zhotoviteľovi zmluvnú pokutu vo výške dvadsaťpäťtisíc (25000) euro.
4. V prípade, ak Objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty, je Objednávateľ oprávnený účtovať Zhotoviteľovi zmluvnú pokutu vo výške 130 % výšky daňovej povinnosti, ktorá takto Objednávateľovi vznikla.
5. V prípade, ak sa ktorékoľvek z vyhlásení Zhotoviteľa podľa článku VIII ods. 5 tejto Zmluvy ukáže ako nepravdivé a Objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia Diela prostredníctvom Zhotoviteľom nelegálne zamestnávaných osôb, je Objednávateľ oprávnený účtovať Zhotoviteľovi zmluvnú pokutu vo výške 130% výšky sankcie uloženej Objednávateľovi.
6. V prípade, ak Zhotoviteľ poručí svoju povinnosť podľa článku VI ods. 5 tejto Zmluvy, tzn. nebude mať k Dielu, jeho súčastiam a príslušenstvu vysporiadané autorské právo v zmysle Autorského zákona, je Objednávateľ oprávnený účtovať Zhotoviteľovi zmluvnú pokutu vo výške dvadsaťpäťtisíc (25000) euro.
7. V prípade, ak Zhotoviteľ poruší inú povinnosť podľa tejto Zmluvy, je Objednávateľ oprávnený účtovať Zhotoviteľovi zmluvnú pokutu vo výške **1000 euro**, slovom tisíc euro, za každé porušenie povinnosti podľa tejto Zmluvy.
8. Zmluvné pokuty budú splatné na základe faktúr vystavených a preukázateľne doručených dotknutej Zmluvnej strane. Ustanovenia článku V tejto Zmluvy sa aplikujú primerane.
9. Objednávateľ je oprávnený započítať ktorúkoľvek zmluvnú pokutu účtovanú Zhotoviteľovi s existujúcim alebo budúcim záväzkom voči Zhotoviteľovi, a to aj z iného existujúceho alebo budúceho zmluvného vzťahu.
10. Zhotoviteľ nie je oprávnený započítať ktorúkoľvek zmluvnú pokutu účtovanú Objednávateľovi s existujúcim alebo budúcim záväzkom voči Objednávateľovi.
11. Objednávateľ je oprávnený postúpiť práva z tejto Zmluvy na tretiu osobu.
12. Zaplatením ktorejkoľvek zmluvnej pokuty podľa tejto Zmluvy nie je dotknuté právo na náhradu škody.

**Článok IX**

**Trvanie zmluvy a jej ukončenie**

1. Zmluva sa uzatvára na dobu určitú, a to na dvanásť (12) mesiacov odo dňa jej účinnosti alebo do vyčerpania finančných prostriedkov uvedených v článku V ods. 5 tejto Zmluvy podľa toho, ktorá skutočnosť nastane skôr.
2. Zmluvné strany sa dohodli, že okrem skutočností uvedených v článku IX ods. I tejto Zmluvy môže Zmluva zaniknúť:
3. písomnou dohodou Zmluvných strán,
4. písomnou výpoveďou ktorejkoľvek Zmluvnej strany aj bez uvedenia dôvodu v dvojmesačnej výpovednej lehote, ktorá začína plynúť prvým dňom mesiaca nasledujúceho po mesiaci, v ktorom bola doručená výpoveď druhej Zmluvnej strane,
5. písomným odstúpením pri podstatnom porušení zmluvných povinností. Odstúpenie je účinné dňom doručenia písomného oznámenia o odstúpení druhej Zmluvnej strane oprávnenou Zmluvnou stranou.
6. Zmluvné strany sa dohodli, že podstatným porušením povinností Zhotoviteľa je/sú:
7. opakované omeškanie Zhotoviteľa s vykonaním a dodaním Diela,
8. opakované dodanie vadného Diela alebo jeho časti,
9. nesplnenie registračnej povinnosti podľa článku VIII ods. 8 tejto Zmluvy,
10. dôvody uvedené v § 19 ZoVO.
11. Bez ohľadu na vôľu Zmluvných strán, k ukončeniu tejto Zmluvy dôjde tiež:
12. dňom právoplatnosti rozhodnutia príslušného súdu, ktorým súd vyhlási konkurz na majetok Zhotoviteľa,
13. dňom právoplatnosti rozhodnutia príslušného súdu, ktorým súd zamietne návrh na vyhlásenie konkurz na majetok Zhotoviteľa pre nedostatok majetku,
14. dňom právoplatnosti rozhodnutia príslušného súdu, ktorým súd povolí reštrukturalizáciu Zhotoviteľa,
15. Zhotoviteľ ako obchodná spoločnosť bude zrušený bez likvidácie alebo Zhotoviteľ ako obchodná spoločnosť vstúpi do likvidácie,
16. zánikom Zhotoviteľa bez právneho nástupcu.
17. Odstúpením od zmluvy zanikajú všetky práva a povinnosti zmluvných strán okrem nárokov na náhradu škody a nárokov na zmluvné alebo zákonné sankcie.

**Článok X**

**Záverečné ustanovenia**

* 1. Meniť alebo dopĺňať ustanovenia tejto Zmluvy je možné len na základe dohody Zmluvných strán formou písomných číslovaných dodatkov k tejto Zmluve, podpísaných oprávnenými zástupcami Zmluvných strán v súlade so ZoVO.
  2. Ustanovenia uvedené v tejto Zmluve sa vzťahujú na všetky plnenia poskytnuté Zhotoviteľom v súvislosti s Dielom počas celého trvania Zmluvy.
  3. Pokiaľ nie je v tejto Zmluve uvedené inak, komunikácia medzi Zmluvnými stranami prebieha všetkými dostupnými komunikačnými prostriedkami, najmä, nie však výlučne, listovou zásielkou, elektronickou správou, telefonicky a osobne.
  4. Zmluvné strany sa dohodli, že komunikácia Zmluvných strán týkajúca sa Diela, a to vrátane Objednávok, prebieha prostredníctvom zodpovedných osôb. Za prvé zodpovedné osoby sú určené:
  5. za Objednávateľa:.............................
  6. za Zhotoviteľa:..................................
  7. Listovú zásielku je možné doručovať prostredníctvom poštového podniku alebo kuriéra na adresu Zmluvnej strany uvedenú v záhlaví tejto Zmluvy. Za doručenú sa považuje každá listová zásielka, ktorá:
  8. bola adresátom prevzatá dňom jej prevzatia,
  9. prevzatie bolo adresátom odmietnuté, dňom, kedy bolo prevzatie odmietnuté,
  10. bola uložená na pobočke poštového podniku, uplynutím tretieho dňa od uloženia, aj keď sa adresát s jej obsahom neoboznámil.
  11. Elektronická správa sa považuje za doručenú deň nasledujúci po jej odoslaní na emailovú adresu podľa článku X ods. 4 tejto Zmluvy a to aj vtedy, ak sa adresát o jej obsahu nedozvedel. Uvedené neplatí, ak je odosielateľovi doručená automatická správa o nemožnosti adresáta oboznámiť sa so správou spolu s uvedením inej kontaktnej osoby.
  12. V prípade vyhlásenia mimoriadnej situácie alebo mimoriadnej udalosti v zmysle zákona č. 42/1994 Z. z. o civilnej ochrane obyvateľstva v znení neskorších predpisov, alebo v prípade vyhlásenia vojny, vojnového stavu, výnimočného alebo núdzového stavu v zmysle ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov je možné doručovať tie písomnosti, ktoré môžu mať za následok vznik, zmenu alebo zánik práv a povinností Zmluvných strán vyplývajúcich z tejto Dohody aj prostredníctvom elektronickej schránky v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) (ďalej len ako „**Zákon o e-Governmente**“ v príslušnom gramatickom tvare). Doručovanie písomností zaslaných prostredníctvom elektronickej schránky v zmysle Zákona o e-Governmente sa riadi príslušnými ustanoveniami tohto zákona.
  13. Zmluvné strany sú povinné minimálne raz denne kontrolovať kontaktné emailové adresy.
  14. Zmluvné strany sú povinné bez zbytočného odkladu oznámiť si navzájom akúkoľvek zmenu kontaktných údajov. Takéto oznámenie je účinné jeho doručením.
  15. Táto Zmluva je vyhotovená v šiestich (6) originálnych vyhotoveniach, z ktorých 4, slovom štyri, sú určené pre Objednávateľa a 2, slovom dve, pre Zhotoviteľa.
  16. Ak sa niektoré ustanovenie tejto Zmluvy stane neplatným či neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v tomto prípade zaväzujú bezodkladne písomným dodatkom nahradiť neplatné alebo neúčinné ustanovenie novým ustanovením, ktoré zodpovedá pôvodne zamýšľanému účelu neplatného alebo neúčinného ustanoveniu a účelu tejto Zmluvy. Do doby uzavretia písomného dodatku platí zodpovedajúca úprava všeobecne záväzných právnych predpisov.
  17. Táto Zmluva nadobúda platnosť dňom jej podpísania obomi zmluvnými stranami a účinnosť dňom nasledujúcom po dni jej zverejnenia na webovom sídle Objednávateľa podľa § 47a ods. 1 zákona č. 40/1964 Zb. Občiansky zákonník v spojení s §5a zákona č. 211/2000 Z. z. o slobodnom prístupe k informáciám.
  18. Zmluvné strany vyhlasujú, že si Zmluvu riadne prečítali, jej obsahu porozumeli, uzatvárajú ju slobodne, nie v tiesni ani za nápadne nevýhodných podmienok, a na znak súhlasu s jej obsahom ju vlastnoručne podpisujú.
  19. Neoddeliteľnou prílohou tejto Zmluvy sú nasledovné prílohy:

1. Príloha č. 1 – Technická špecifikácia predmetu zákazky
2. Príloha č. 2 – Cenová ponuka
3. Príloha č. 3 – Zoznam subdodávateľov

Objednávateľ

V Bratislave

................................................................

Ing. Tatiana Kratochvílová

1. námestníčka primátora

Zhotoviteľ

V Bratislave

................................................................